OpenLLM-France/wikimedia huggingface dataset:
# C’houæc’hved pennad — III

| ◄ Eur bale ’vit anaveout hent ar Groaz : *goarek ha kouent an « Ecce Homo ». — Harao da Bilat ! | Be eur Vreizadez : Gabrielan ar Yeodet | ’Læc’h ma labourer dre finese gant an Turked ► |
’Keit ec’h omp aman evel sebeliet dindan an douar ha dindan *goarek an Ecce homo, n’eman ket, a dra zur, ma lennerien en gortoz e komzfen d’ê euz o bro Breiz-Izel. Koulskoude n’hallan ket tremen hep hen ober.
Eun nor hepken hon deuz da zigeri ha setu ni dirag be Gabrielan ar Yeodet.
Breman ’zo ugent vla e oa brudet an hano-man en hon bro ha, dreist-holl, en bro Lannuon.
Bean eo hano eur plac’h zantel euz a Verlewene, a dremenaz eul loden vraz euz he bue o pelerinan hag a deuaz da vervel, ar bemped a viz gouelen 1881, en leandi an Itron Varia Sion pe an Ecce Homo, en Jeruzalem. Meur a wech e oa bet o welet an Itron Varia Wir Zikour, an Itron Varia Folgoat ha Santez Anna Wened. Bet e oa ive en Lourd, en Ars, en Paray-ar-Monial, en Fourvier-Lyon. Bete Rom e falveaz d’ei mont, ha gwelet a reaz ar Pab santel Pie IX, a roaz d’ei eur vedalen. « E Vreizadez vihan » a ræ anei.
Jeruzalem zoken a gave Gabrielan na oa ket re bell eviti ha, diou wech, e kavaz an tu da vont di. Paour e oa ; mes pedi a reaz kement an Autro Doue, ha kement a fianz he devoa en e vadelez, ma *tanzeaz d’ei, en eun doare burzuduz, ’pez he doa ezom evit heullh he *mennoz santel.
’Pez a reaz d’ei distrei an eil gwech da Jeruzalem eo ar c’hoant da vevan en eul læc’h kloz bennag euz ar Gær Zantel ha da vervel eno.
An tad Ratisbon, saver leandi Sion, a reaz kleuzan ’viti, eur *peniti war Vene ar Gwe Oliv en eul logel douar a oa d’ean, hag ar seiz a viz Mæ 1881, a vinnigaz anean dirag leanezed e leandi hag e verc’hedigo emzivad.
Eno e vevaz adaleg neuze hon c’henvroadez zantel o pedi Doue hag oc’h ober pinijen : ’vit gwele n’he devoa nemet eun arched. Gant ar maro e vije aliez he spered, dre ma wele dalc’h-mad diraki ar berejo a c’holo krab ar mene a du gant traouien Jozafat.
He lojen a oa ken hanval ouz eur be ma tostae d’ei ar bleidi-noz o sonjal kaout enni danve eur pred mad. Eun nozvez bennag, sklær al loar en bolz an nenvo, e kane, a greiz kalon, kantik ar baradoz « Jezuz pegen braz eo », pa daulaz ple d’eur blei a deue d’he c’hæ, daoulagad spontuz en e benn. — « Kæ kwit, blei bihan », a laraz d’ean goustadik ha dispont ; hag al loen gwe o tec’hel dioustu.
Da hanter even ec’h eaz Gabrielan d’ober eun dro bete Betleem. En eur distrei e koueaz klanv en leandi Sion-Jeruzalem ha goall-glanv. Eno e varvaz ’vel eur zantez ar bemped a viz gouelen, d’an noad a daou ’la ha daou-ugent, hag eno, herve he c’hoant, e oe douaret, en eur c’hao a zo dindan goarek an Ecce Homo.
Pan omp breman dirag he be, daoulinomp warnan ha greomp eur beden eviti. C’hoant am be kentoc’h da laret d’ac’h : « Pedomp anei ha goulennomp diganti ma koueo bennoz an Autro Doue war he c’henvroiz a Vreiz-Izel, ma vevfomp holl evelti en e zoujans ha mac’h efomp holl davetan ha daveti en Jeruzalem an Neñvo ! »
# C’houæc’hved pennad — VIII

| ◄ Perag e zo kaz ouz ar Judevien. — Diabarz eur sinagogen | Noz-du en Jeruzalem. — An dud ebarz, ar chas e-mæz ! | Ar mene Sion : mene diou wech santel ► |
Terri hon fenn d’imp a ra ar Judevien. Hep keu eta ec’h eomp e-mæz euz o sinagogen. Petra bennak eo tremen koulz d’imp distrei d’ar gær. Ouspenn c’houæc’h heur hanter eo : æt eo an heol da guzan, ha kaset ’n euz gantan an domder vraz ; deut eo an noz ’n eun taul, ha ganti amzer fresk ha terziennuz evidomp-ni. Ouspenn ze, n’eo ket diriskl bale dre ruio Jeruzalem goude serr-noz, dreist-holl en karter ar Judevien. Setu perak (marvad e zo bet eun *enkleo etre renerien ar pelerinaj ha renerien kær), setu perak e kavomp war dreuzo ar sinagogen eun ofiser euz ar polis turk, an em lak da gerzet en hon rauk. Goaz breman da neb a drofe ’n e benn noazout ouzimp ! N’eo ket stank ar goloio a ziskoue d’imp hon hent, ha na roont ket kalz muioc’h a sklerijen evit golo lutik. Koulskoude hon deuz ezom da welet ’pelæc’h e kerzomp. Mar na dioallomp ket, e lakfomp hon zreid war ar bernio *fagn e ver krog da deurel war ar ru ’vit bean liped gant ar chas. Dija eo stag ar re-man gant o friko : troieta ’reont, ha c’houesa, ha ’n em deurel etre diouhar an dremenerien. Mes ’benn eun nebeudik aman, na deuio den e-bed d’o nec’han. Difennet eo bean an noz war ar bale, dindan ar boan da vean laket en disheol an de warlerc’h, mar ver tapet. Ar ru ’zo neuze d’ar chas ’vit bean dilouzet gante. Arc’hoaz, mar gan en kær beure-mad, e kavin ’nê, ’vel ma ’m euz græt aliez, o peurachui o labour.
# Simon a Vontroulez/Chabistr III

| ◄ Chab. II. Simon a Vontroulez a ya da foar Castel, e pelec’h e rancontr c’hoarierien dinçou, mil-a-câz, ﬂu, ha meur a c’hoari all a hazard difennet, charlatanet, etc. | Chab. III. Simon a Vontroulez a ya da velet an dançou, a gomz var an didemperanç hac a gont un histor var ar sujet-se. | Histor Philip. ► |
Simon a Vontroulez a ya da velet an dançou, a gomz var an didemperanç hac a gont un histor var ar sujet-se.
An deiz varlerc’h e quittajomp Castel hac ec’h ejomp da Lesneven, e pelec’h e zoat o tançal. Evel ma tremene Simon dre eno bep bloaz e voa anavezet mad ; evelse ivez an oll a voa contant d’e velet : quittât a rejot memes ur moment an dançou evit en em dastum en dro dezàn ; mes souden en em leqejot adare da zaillat gant joa.
Presanç an autrou mêr, den veneret meurbed gant tud e gommun, na gene mann an dud vad-se. An dud yaouanq hac ar merc’het yaouanq en em gundue en honestis, ha pep tra a dremene ar guella tout. Gouscoude, pa antrejomp en un hostaliri evit qemer hon repas, e veljomp un den yaouanq pehini en devoa evet bete coll e benn. Er stat trist-se e talc’he proposiou vil, en hevelep fêçon ma voe prevenet an A. mêr, pehini en laqas cundui d’ar prison. Gant plijadur e clêvjomp ar mêr a fêçon-se oc’h adressi qentelliou fur ha douç d’an hostis, var ar gaou en devoa bet da lezel an den yaouanq maleürus-se da eva en-tuont d’e ezom.
Guelet a rit-hu, eme Simon a Vontroulez, peguen mezus ha peguen disenorabl eo ar viç a didemperanç ! Cetu aze un den yaouanq pehini na gredo mui en em disqeuz dirazoc’h hep rusia, c’houi pere a seblant oll beza mad hac honest. Eurus c’hoas ma zeo deut an A. mêr a benn d’en laqat e câz d’e ampech da ober sotoniou da bere ec’h elje en em livra ! rac ur maleur benac a elle erruout gantan, evel a erruas gant ar paour-qêz Philip-se, pehini a vije bet un den enorabl, panevert e banchant bras d’ar güin, hac a zo hirio an deiz er galeou, abalamour m’en devoa evet dreist-musur. — Oh ! tad Simon, contit eta deomp histor ar Philip-se, eme ar bautret yaouanq. — A galon vad, va mignonet, ha goude se e contot anezi d’ho camaradet, evit ma tachint da brofita demeus ur seurt exempl.
# Simon a Vontroulez/Chabistr IX

| ◄ Chab. VIII. Conversation Simon a Vontroulez gant ur paour, ha qentel vad evit an dud orgouillus hac ar feneantet. | Chab. IX. Simon a Vontroulez a inspir ar resination, hac a ra concev esperanç da eul labourer digouraget. | Chab. X. Teneridiguez Simon a Vontroulez, ha conseillou a ro var sujet un tremenvan hac un invantor. ► |
Simon a Vontroulez a inspir ar resination, hac a ra concev esperanç da eul labourer digouraget.
Bonjour, den venerabl, eme Simon a Vontroulez, da ul labourer a voa occupet en e verger. Eh bien ! ha mad e za ar bed ganac’h er bloa—mâ ? — Calz a vanq, eme ar pautr-côs, en eur hija e benn gant tristidiguez.
Al labourer. — Allas ! guelet a rit ervad e zeo manqet an avalou, ha na vezo get a frouez. Cetu an eil bloavez e vanq an eaust, hac e velàn va greg, va bugale guèz ha me, var ar poent da vervel gant an naon. Na meus mui a gourach, ha na ouzòn petra da ober.
Simon. — Evit certen, ur maleur braz a errru ganêc’h, va mignon, hac ho clêm a ràn a greiz calon ; mes n’en deo qet ous en em lezel digouraji e remedior d’an droug. Arabat eo, evel a lavarer strinqa an trebez varlerc’h ar vassin. Bevech ma fell d’an den stourm a enep an adversite, e zeo certen da drec’hi varnezi. An hini a voar souffr gant resination, deport gant paciantet, labourat gant parfetet ha fermder, na vez james trec’het gant ar goual-fortun. Doue en deveus lavaret : En em sicour, ha me as sicouro. Mont a rit da lavarat dìn oc’h eus grêt oll qement a ellec’h, ha noc’h qet evit ampech an amzer gontrol da goll hoc’h eaust. Conveni a ràn eus a guementse, hac e zeo justamant abalamour da ze e tleit caout ar zicour hoc’h eus ezom. N’en em digouragit qet eta. Un den honest, ul labourer calonec na varv james gant an naoun, nac én, nac e vugale. Al labourerien douar a zo ar souten eus ar gouarnamant ; ha d’o zro, pa o deveus ezom eus anezhàn, ar gouarnamant a deu d’o zicour. Bezit tranqil ; ar Roue a evessa varnoc’h ; diminui a ra hoc’h impodou, ha mar deo ret, e fournisso dêc’h ar voyen da zeport evit ober hoc’h eaust ar bloa a zeu. Calon ha courach ! Ar maleur a so evel an dud lach ; poursu a ra an neb a laqa da grena, hac a dec’h pa zeporter ferm anezàn.
Al Labourer. - Bete hen ne meus qet manqet a gourach ; mes dre forç da vont ec’h uz.
Simon. — Oh ! oh ! mac’h uz evelse, n’en deo qet a dremp vad. Ret eo dezàn padout betec ar fin, rac er moment ma quitta ac’hanoc’h eo, marteze, ar moment e pehini e zeac’h da nonpas caout mui ezom eus anezàn. Allon, va mignon qèz, resination, paciantet ha fermder ! Countit gant se var madelez Doue, ha pa vezot en em dennet eus ac’halesse, bezit sonch emeus diouganet se dêc’h. Adie, den venerabl.
Al Labourer — Beach vad ha bennos Doue eus ho conseillou mad, Autrou qèz.
# Person Clèrin

| ◄ Abat Plounevez | Person Clèrin | Roulomp hon iaouankiz ► |
Mar plij ganec’h a zilaoufet
Eur zon ’zo newe gompozet ;
Da berson Clerin ec’h eo grêt,
Abalamour d’he dous Jannet.
— Ma dous Jannet, d’in-me leret,
Pelec’h man ar boan c’houzanvet ?
— Etre va estomac ha va c’hlinn,
E-man va foan, aotro Clerinn ;
Etre va estomac ha va chouc,
Aotro Clerinn, eman va drouc.
— Hac e-leal, va dous Jannet,
Ho rapport d’in-me a rofet.
Aotrou Clerin a vonjoure,
’N ti ’r meudeusinn pa errue.
— Meudeusinn, leret d’in breman
Ha c’houi a zelfe ann dour-man ?
Heman ’zo dour eur plac’h iaouanc,
P’hini ’zo pell-zo languissant.
Ar mesir meudeusinn a lâras
Da berson Clerinn, p’hen clewas:
— Lakit ann dour en eur werenn,
Ha me zur hen zello zoudenn...
Kit d’ar gêr ha larit d’ho plac’h
Abarz ann nao miz a vô iac’h ;
It-hu d’ar gêr, leret d’ezhi,
Bugale seiz miz ’zo gant-hi ;
Bugale a seiz miz hanter,
Abarz ann nao miz vont er gêr.
Aotro Clerinn a c’houlenne
Digant ar meudeusinn neuze :
— Na c’houi a rofe d’in louzaou
Da zigass bihannic d’ann traou ?
Ar mestr meudeusinn a laras
D’ann aotro Clerin, p’hen clewas :
— N’ ê ket me zigasso ar c’hiz
Reï louzou d’ann dud a iliz ;
Reï louzou d’ann dud a iliz,
Abalamour d’ho zacrifiz.
— Na pa werzfenn va zoudanen,
Hen ô bihannic mezerenn ;
Na pa werzfenn va c’hollierou,
Hen ô bihannic bonedou ;
Na pa werzfenn va surpiliz,
Ec’h a bihannic d’ann iliz !
Chanté par Jeannette Le Roux. — Morlaix, 1876.
# Perrina hac he fodat laez

Oberennoù damheñvel pe handelvoù all zo ivez, gwelout Perrina hag he fodad laezh.
| ◄ Ar guellienen hac ar c’har | Perrina hac he fodat laez | Ar merc’het hac ar secret  ► |
Perrina, gat ur podat læz
Cloq var he fenn, torchennet æz,
A venne erruout difazi e qær O veza guisqet losten-verr,
’Vit bea scan, ha boutou plat,
Ha, lasset stard, e qerze d’an tis-vat.
En daill-ma, ar potrez qæz,
Dre ma qerze, a gonte pris al læz : Gat an arc’hant e pren, neb’on, ur c’hant viou,
A sao, evit an han, daou, tri rumm torrajou : Me digoro va daoulagad,
Dre-se e teuïnt oll da vad ;
Ouspenn-so, duma ne qet diæz
Sevel laboucet, taust d’an tyez,
Hac Alaniq, daoust d’e sqiant,
A lezo aoalc’h guenin-me
Evit prena, gat o arc’hant,
Un ’oc’h ebrelleq a zoare.
Me er choaso æz da vaga,
Ha pa deuio couls en guerza,
An ëur em bô (petra virfe ?)
Da gaout ur vuoc’h hac he loe.
Na pebes joa pa ho guelin
Gat ar re-all, er foenneq o vresqin ! Var ar guer-ma, dre joa ar plac’h a ras ul lamm ;
Læz, porc’hel, laboucet, hac ar loe hac e vamm,
Scuillet ha bruzunet tout,
A yas assambles en ho rout.
Ar perc’henn gat huanadou
A lez eno he oll madou
Hac a ya var he c’his da gaout he goas d’an ti,
D’en em excus ; mæs risq so evit-hi,
Var a glevan, ha danger bras
Ne deffe tappet fest ar vas.
# Perrina Coat

Oberennoù damheñvel pe handelvoù all zo ivez, gwelout Perrina Koad.
| ◄ Zon cloarec Pempoul | Perrina Coat | Plac’hic Lanhuon ► |
Mar plij ganec’h a zilaoufet Eur zon ’zo newe gompozet,  Digue don ma dondaine !  ié, ié  Digue don ma don dé !
 Eur zon ’zo newe gompozet, D’eur plac’hic iaouanc hi zo grêt.
 D’eur plac’hic iaouanc hi ’zo grêt, Perrina Coat ec’h ê hanvet.
 Perrina Coat zur a oele, Na gafe den hi c’honzolje ;
 Na gafe den hi c’honzolje, Nemert Tersec, hennès a re.
 — Tewet, Perrin, na oelet ket, Me rei ho timi par gerfet.
 Perrina Coat, deuz a Vulien, Selezroc’h wit dour en eur weren,
Eun inkin glaz war he barlen, Eur merinos en he c’herc’hen,
 Eur c’harcan aour an dro d’he gouc, Ha gant Tersec int pêet tout !
 P’a Perrinic en toullou clos, Ve Tersec o chach war he broz,
 Ve Tersec o chach war he broz ; — Perrin, poent ê mont da repos !
 Deuz an Tour d’Auvergn vo gwelet Vont ganthan d’he gambr da gousked ;
 Ha ma ve huchet war Dersec, — Te ec’h ê zur cog ar merc’hed !
 — Tewet, Perrin, na oelet ket, Me hoc’h eureujo, pa gerfet.
 Set’ int dimêt hac eureujet, Hac et ’n eur guele da gousked !
Anna Drutot. Pédernec.
# Perrina Koad

Oberennoù damheñvel pe handelvoù all zo ivez, gwelout Perrina Coat.
| ◄ Son Kloarek Pempoul | Perrina Koad | Plac’hig Lannuon ► |
* Mar plich ganec’h e silaoufet
* Eur zon ’zo neve gompozet.
* Diguedon ma dondaine yéyé ! Digue don ma dondé !
TRADUCTION. — S’il vous plaît, vous écouterez — Une chanson nouvellement composée. — Diguedon, etc.
Chanté par Yves Menguy, Pleven.
# Petra dalv ann deskadurez

| ◄ Al Loummik dour-mor | Al Logoden euz a gear hag al logoden diwar ar meaz  ► |
Gwell eo deski mabik bihan  Eget dastum madou d’ezhan.
(St-Hervé — Leg. celt. de M de la Villemarqué)
Enn eur vro bell, ’tre daou vourc’hiz Gwechall-goz e savaz diviz.
Unan a voa desket ha paour,  Ann eil azen ha d’ezhan aour. He-man evelato a voa doun enn he benn Ne voa ket egile netra enn he gichen.  War he veno, fur ne vije  Dreist hen-nez nep n’hen enorje. Nemet ann dud diskiant ne enoront danvez ; E ialc’h ar pinvidik n’ema ket ar furnez.  Ar pinvidik lare aliez  D’ann hini en doa gwisiegez : — « C’houi a gav d’hoc’h, me gred, ez oc’h eunn ozac’h mad,  » Hag e talc’her ac’hanoc’h stad ? » Lavarit d’in eta, ped gweach, hed ar zizun, » Diwar bara ha dour ez eo rankout d’hoc’h iun, » Epad ma vez gan-en bemdez Ivon pe Baol » O kefesta laouen, o tibri oc’h va zaol ? » Ha petra dalv d’ho seurt beza atao o lenn ? » Evit-se n’hoc’h lartoc’h, n’eo flouroc’h bleo ho penn ! » Atao oc’h lojet tost da neiz filip ann doen ; » Gwisket e miz kerzu, evel e miz even ; » Enn hanv evel er goanv c’houi a zo hoc’h-unan, » Ho skeud ho mevel braz hag ho mevel bihan.  » Petra dalv eunn den ezommek,  » Pa n’eo evit dispign gwennek ?  » ’Mesk ar re n’heller dioueret
» Ne deuz hini, hini e-bed » Par d’ar re-ze hep-ken a strink diout-ho madou,  » Aour hag arc’hant a vozadou. » Evel-se eo a rann : me, evit ober mad,  » A ro da labourat » Da bep micherour zo : da baotr ar rokeden, » Hag, etouez kalz re all, d’hoc’h-hu, skrivanerien, » A laka koz skridou war hano ar re vraz. »  Grik, grik ne lavaraz  Ann den desket,  Evit klevet Kemend all a gomsiou n’ho doa na lost na penn. Brezel a zigoraz ha, gwelloc’h evit den, E tiskouezaz anat eo ann deskadurez  Talvoudusoc’h evit danvez. Ar gear m’edont ebarz, dre nerz voe kemeret. Ho daou ez ejont kuit : hen-nez ne voa desket, Disprizet gant ann holl, enn dienez vrasa, Ne gavaz e nep leac’h dor zigor, tamm bara.  Egile all a-vad E pep bro, gant ann dud, voe digemeret mad.  Hag evel-se, hep diviz all,  ’Voe etre z-ho barnet ar stal.
Euz ann deskadurez  Teu eurusded, furnez ;  Ha diwar ar madou,  Anez skiant, kalz poaniou.
 List da lavaret tud diskiant,  Deskadurez a dalv arc’hant.
# Pesketaer

| ◄ Traouigou | Pesketaer | Kaera tra eur paeroun ► |
* Fanch ar Berr dre hi hano
* (Hirra den zo bet er vro)
* Disul, da stang Guik oa èt
* Da rei ho c’hoan d’ar pesket
* Pe ar buzug a oa fall,
* Pe an aotrounez meo dall,
* Mouzet, dalc’het marteze
* ’Neureud benag en de se ;
* Vit sur, nikun anezho
* Ne re min da zont war dro,
* Ma kouskaz mik Fanch ar Berr.
* Petra ken ’n oa da ober ?
* Na drolla tra oe gwelet
* Divesker Fanch astennet
* Unan ’n eskopti Kemper,
* Hebenn ’n hini Landreger.
* Kostez-Nord ha Finister
* Zo stag-a-stag dre eur ster
* P’hini lies en dour koll
* En em stlabe vel eur fol.
* Eno, kreiz ar mein bili,
* Fanchik vit he izili
* Doa kavet eur gwele flour ;
* A bep tu rede an dour ;
* Hag evel ma laran d’ec’h,
* Mar goa he geinik er zec’h,
* He hellou noaz a dape
* Bro zant Mikel ha zant Bre.
* Ker kren roc’h ar pesketaer
* Ma tizred ar miliner
* Da c’houd piou vlej gousperou
* D’he danchet, d’he ziliou.
* » Mad awalc’h, me hor goazik…
* Berr vo soudenn war Fanchik.
* Hep mar braz, pa zihuno
* Vo gret d’ez’han he varo. »
* Ar miliner lare gwir.
* Divoreded Fanch an hirr,
* He vuzug oe bet prizet,
* He bemp gwialen skubet.
* Gant piou, marvad e c’houlfot ?
* A me oar ! — Gant a refot,
* Mar git war dro ar pesket,
* Diwalit mad da gousket.
# Pet gùéh é teliér covessat ha communiein

| ◄ Ag er yun ha vigil | Pet gùéh é teliér covessat ha communiein | Ne fal quet doug armage ► |
ER verdér ha hoéreset e govesseï hac e gommuniou (d’er bihannan) tair gùèh ér blai, de Nendelêc, de Basq, ha d’er Pantecoust. Mæs quênt ou gobér int ou dou soign a obér ou feah hac amitié guet ou nessan, ha de restituein mar ou dès groeit gueu doh t’ou.
Gùélet e ramb dré er chapistr-men ne dostér liès d’er Sacremanteu é gré sant Françæs, pé a balamort d’er bihan a zevotion en doai en dut ag en amzér-zé, pé rac ma ou doai hilleih mui a respet eit omb doh er Sacremanteu, mystérieu quer bras ha quen terribl, ha rac-cé mui a eah a ou disinourein ; pé rac ma hoènt santelloh ha sonnoh eit omb, ha rac-cé n’ou doai quet d’obér quel liès èl omb de dostat d’er Sacremanteu, eit clasq ér vamenneu crihue a græce Doué, un abondance a secourieu, eit reparein en innoçance collet, e gonserveint int guet mui a fidélité.
Ne fal quet neoah ma credou er verdér n’en dé quet permettet dehai tostat d’en neu Sacremant-cé meit d’en déïeu merchet ér chapistr-men ; int e éellou tostat dehai quel liès gùéh ma permettou en Directour pé Hovezour dehai. Custum er gongrégation a Baris é communiein peb sul ha gouil, eit goulen guet Doué é græce hac é viséricord eit en Ilis, er Ranteleah, ou Bugulion spirituel, ou famil, hac eit er verder ha hoéreset ag en Urh.
Mæs ret é ma reint un attantion vras ar en obligation ou dès d’obér ou feah hac amitié guet ou nessan, mar dès caz pé yeinnion étré-zai, ha de restituein, mar ou dès groeit gueu doh t’ou ; rac pihue benac e dosta d’er Sacremanteu guet caz doh é nessan, pé guet é vadeu étré é zeorn, hemb en dout ur gùir volanté d’ou zaccor quentéh èl ma ellou, e dro madeleah Doué é drougueah hac e Sacremanteu de sacrilégeu.
# Gouspero ar c’houiled

Oberennoù damheñvel pe handelvoù all zo ivez, gwelout Gouspero ar C’houiled.
| ◄ Dom Visant Janin | Gouspero ar c’houiled | Ar verc’h hag ar vamm ► |
— Yann, Yann, Yann, Yann, ma mab, Da biou timezet hirie, Yann ma mab ?
— Da verc’h ar Roue Franç, ma mamm, clewet a ret ; C’hui zonj d’ec’h timêin d’unan all, mes na rin ket.
 — Yann, Yann, Yann, Yann, ma mab, Petra rôïn d’hê da dibri, Yann ma mab ?
— Couraillo laou ha teodo c’hwenn, ma mamm, clewet a ret ; C’hui zonj d’ec’h rin kig glujar d’ar re-se, mes na rin ket.
 — Yann, Yann, Yann, Yann, ma mab, Petra rôïn d’hê da efa, Yann ma mab ?
— Eur bannac’h stott penn-moc’h, ma mamm, clewet a ret ; C’hui zonj d’ec’h rin gwin Spagn d’ar re-se, mes na rin ket.
 — Yann, Yann, Yann, Yann, ma mab, Pelec’h lakin ’nhê da gousked, Yann ma mab ?
— ’N craou ar pen-moc’h vent laket, ma mamm, clewet a ret ; C’hui zonj d’ec’h lakin ’r re-se ’n eur guele plun, mes na rin ket.
Couillec, Kéméner. — Guerliskin.
# Gousperou ar C’hoessour

| ◄ ar Verzerien | ar C’hoessour | ar Guerc’hezet ha Groaguez santel ► |
Ar 4 Psalm quenta eus a C’housperou ar zul, paj. 496.
Memento, Domine, David : et omnis mansuetudinis ejus.
Sicut juravit Domino : votum vovit Deo Jacob :
Si introiero in tabernaculum domûs meæ : si ascendero in lectum strati mei ;
Si dedero somnum oculis meis : et palpebris meis dormitationem ;
Et requiem temporibus meis, donec inveniam locum Domino : tabernaculum Deo Jacob.
Eccè audivimus eam in Ephrata : invenimus eam in campis sylvæ.
Introïbimus in tabernaculum ejus : adorabimus in loco ubi steterunt pedes ejus.
Surge, Domine, in requiem tuam : tu et arca sanctificationis tuæ.
Sacerdotes tui induantur justitiam : ct sancti tui exsultent.
Propter David servum tuum : non avertas faciem Christi tui.
Juravit Dominus David veritatem, et non frustrabitur eam : de fructu ventris tui ponam super sedem tuam.
Si custodierint filii tui testamentum meum : et testimonia mea hæc quæ docebo eos.
Et filii eorum usquè in sæculum : sedebunt super sedem tuam.
Quoniam elegit Dominus Sion : elegit eam in habitationem sibi.
Hæc requies mea in sæculum sæculi : hìc habitabo, quoniàm elegi eam.
Viduam ejus benedicens benedicam : pauperes ejus saturabo panibus.
Sacerdotes ejus induam salutari : et sancti ejus exsultatione exsultabunt.
Illùc producam cornu David : paravi lucernam Christo meo.
Inimicos ejus induam confusione : super ipsum autem efflorebit sanctiticatio mea.
Gloria Patri, etc.
Iste Confessor Domini sacratus, Festa plebs cujus celebrat per orbem
Hodiè lætus meruit secreta
Scandere cœli.
Qui pius, prudens, humilis, pudicus,
Sobrius, castus fuit et quietus, Vita dùm præsens vegetavit ejus
Corporis artus.
Ad sacrum cujus tumulum frequenter
Membra languentûm modo sanitati,
Quolibet morbo fuerint gravata,
Restituuntur.
Undè nunc noster cborus in bonorem
Ipsius hymnum canit hunc libenter, Ut piis ejus meritis juvemur
Omne per ævum.
Sit salus illi, decus atque virtus, Qui supra cœli residens cacumen,
Totius mundi machinam gubernat, Trinus et unus. Amen.
# Gouspero ar Raned (Duhamel)

Oberennoù damheñvel pe handelvoù all zo ivez, gwelout Gouspero ar Raned.
| ◄ Gouspero Kerne | Gouspero ar Raned | Evel eur vagig war ar stang ► |
* « Kan kaer, Kilhore! » « Jolig, petra fot d’it-te ? »
* « Kaera traig a gement ouzout-te. »
* « Eur biz arc’hant da Vari. »
* « Kan kaer, Kilhore ! »
* « Jolig, petra fot d’it-te ? »
TRADUCTION. — « Chante bellement, Killoré ! » — « Joli que te faut-il ? » — « La plus belle petite chose que tu saches. » — « Un anneau d’argent à Marie. » — « Chante bellement, Killoré ! » — « Jolie, Que le faut-il ? »
Chanté par Marguerite Philippe, Pluzunet. Phono F. Vallée (Fac. des L. Rennes).
Chanté par Yves Menguy, Pleven.
* « Kan, kan, Kilhore. »
* « Jolig, petra c’hoa’i d’it-te ? »
* « Eur ganaouen diganit-te. »
* « Petra ganin-me d’it-te ? »
* « Kaeran rannig a gement ouzout-te. »
* « Eur biz arc’hant da Vari, Perc’hen an tri mab Herri,
* Kaeran rannig a gement ouzon-me, »
* « Kan, kan, Kilhore. »
* « Jolig, petra c’hoa’i d’it-te ? »
TRADUCTION. — « Chante, chante. Killoré. » — « Jolie, qu’est-ce que tu veux ? » — « Une chanson de toi. » — « Que te chanterai-je ? » — « Le plus beau petit fragment que tu saches. » — « Un anneau d’argent à Marie, — Possédant les trois fils Henri, — C’est le plus beau petit ragment que je sache. » — « Chante, chante, Killore. » — « Jolie, qu’est-ce que tu veux ? »
Chanté par M. l’abbé Guillou, recteur de Plourac’h. Phono Y. le Moal.